
NOS A TOPA 


Nos a topa Raysi yu di Pèmpi i Luky (†). Raysi ta un di 
mi promé amiga bisiña ruman, tempu mi tabata biba na 
Kaya Nort Nikiboko. Nos tabata bisiña di otro. Mi tabata 
basta chikitu, pero mi ta kòrda kla kla kon temporada 
di karnaval trabou di harma karosa tabata tuma lugá 
pariba di nos kas, na kas di tata i mama di Raysi. Ta mi 
hendenan. 
Despues ku mi mamanan a biba na e kaya menshoná 
pa basta aña, nèt dilanti di awendia Future Shop, nos a 
biba 1 luna den Kaya Hulanda. E tempu ei Raysi-nan a 
keda biba aya banda. Despues mi tata i mama a kum- 
pra e kas kaminda nos a biba semper i mi rumannan a 
krese einan. 
Raysi i su pia ohochi (†), despues nan a bai biba na un 
di e entradanan di Kaya Hulanda, nos relashon di ami- 
stat a kai. Despues el a bai biba na Kòrsou i te ainda no 
a regresá Boneiru pa keda. 
Nos a topa na fiesta di su oma Lucia, selebrando 97 
aña di bida. Nos a brasa otro i kombersá algu di pasado 
i presente. 


URMI ENGKAR 
– SOEKIRMAN 


Kostbaar is in de ogen des Heren 
de dood van zijn gunstgenoten. Psalmen 116:15 


Naam weduwnaar: Charles Soehana Engkar 


Uitvaart zal plaatsvinden 
op Donderdag 10 Augustus 10:00 - 12:00 
te Bonaire Christian Fellowship 
Kaminda Lagun z/n 


Geboren op 22 april 1956, 
in Nickerie te Suriname 
Heengegaan op vrijdag 4 augustus 2023 


Ouders: 
(wijlen) Soebeno Soekirman 
Soeratini Soekirman - Mangoenredjo 


Kinderen: 
Natatia Lillian Bakker – Engkar en echt- 
genoot Ellery Bakker 
Rodney Lionel Engkar en echtgenote 
Esmeralda Engkar – Winklaar 


Kleinkinderen: 
Nathaniel Bakker, Joshua Bakker, Keana 
Engkar, Kaliyah Engkar, Keshawn Engkar 


Rest Famillie en Goede Kenissen 
Josephia, Winklaar, Provance, Dirksz, Senchi, Sordjo, Pourier, Lont, Letang, de Jongh, Obersi, Antony, 
Pawiro, Ronosetiko, Carti, Santaris, Singosemito, Djamin, Talathuruso, Winklaar, Eijbrecht, Koster, Wedervoort, 
Bethlem, Valentijn, Alberto, Wanga, Sisal, Morianner, Courtar, Hirick, Polanco, Mau Asam, de Palm, Saleh, 
Marcera, Craane, Duncan, Domacase, Kromodimedjo, Sanches, Kromodimedjo, Flu, Deel, Sapoen, van den 
Berg, Ngariman, Redjooetomo, Trimo, Thode, Spong, Kroon, Schutter, St. Jago, Clarinda, Sastrohardjo, 
Sanwikarta, Samidin, Moeridjan, Rosaria, van Gelderen, Pietersz, Partoredjo, Maatrijk, Moestar, Martijn, 
Margarita, Hazeth, Goedgedrag, Geerlings, Eisden, Dipowirono, Arends, Juliët, Parto. 


Mochten wij familie leden/kenissen vergeten zijn te noemen, vragen wij onze verontschuldiging hiervoor 


URMI ENGKAR 


de dood van zijn gunstgenoten. Psalmen 116:15 


Broers en zussen: 
Kamijem Parto en gezin, Raymond Soekirman 
en gezin, Willy Noredjo-Soekirman en gezin, 
Yvonne Kartini van der Pijl en gezin en Ildemar 
Soekirman en gezin 


Zwagers en schoonzuster: 
Samijem van Kruistum-Engkar en gezin, 
Soeparno Engkar en gezin, Anita Engkar en 
gezin, Soepardi Engkar en gezin, Yvonne 
Sajem Engkar en gezin, Orlando Karnawi en 
gezin, Jennifer Randjitsing-Karnawi en gezin 


KRaLENDIJK—Ernst 
de Lanoy, presidente di 
'Piskabon', a hasi entrega 
osial di e montante na 
Hendrik Tuti’ Emerenci- 
ana. Huntu kuné Hamoudy 
Dabboussi, kende a bin ku 
e idea pa organisá un medi- 


A rekoudá $27.309,93 ku mediathon pa Tuti 


athon pa rekoudá fondo pa 
Tuti. Esaki despues ku anti 
sosialnan a kima su boto na 
altura di Sorobon Beach. 
Promé ku a hasi entrega 
di e montante na Tuti, Ernst 
de Lanoy a bisa: “Awe mi 
ke papia di e mediathon ku 


a organisá, ku a generá un 
suma grandi.Loke a sosodé 
ta inakseptabel, kaminda a 
kima boto di un piskadó. E 
parti di investigashon poli- 
sial nos no ta mishi kuné, 
pero si e parti humano.” 
E presidente mas aleu 


a bisa den su diskurso ku 
di parti Gobièrnu tambe 
a risibi sosten. Pa loke ta 
e komersiante Dabbousi, 
e presidente a duna di ko- 
nose ku semper esaki ta 
para kla pa yuda. “Semper 
Hamoudy ta saka man pa 
yuda ku algu den komuni- 
dat. Nos ta gradisí tur ku a 
kontribuí pa yega na e suma 
total. Ta trata di un mon- 
tante bon pa loke a sosodé, 
pa e piskadó por kuminsá 
atrobe riba e kaminda a tra- 
bou sigui. Awor nos ta traha 
pa bai dilanti.” Dabboussi 
tambe a dirigí su mes na es- 
nan presente. 
“Loke a sosodé ta dolo- 


roso pa un hende. Mi a sinti 
ku nos mester yuda otro. 
Nos a papia tambe pa at- 
endé ku e parti di seguro pa 
tur piskadó. Esei ta yuda pa 
evitá un piskadó ta pèrdè su 
boto i keda sin nada. Pues 
tin atenshon pa tur piskadó 
na Boneiru. Nos tei pa yuda 
kaminda por di nos banda.” 
Finalmente e piskadó a 
gradisí un i tur ku a apor- 
tá. ”Hopi pero hopi danki 
loke no ta susiente pa mi 
gradisí tur loke mi a haña. 
Awor tin sèn pa yuda ku por 
kuminsá prepará pa un boto 
nobo, pa sigui piska. Danki 
di kurason na pueblo di Bo- 
neiru.” 

Pronóstiko di 
tempu pa Boneiru 


Djaluna 07 te Djamars 08 Ougùstùs 2023 
Solo i seku 


Awe i mañan tin solo i lo ta seku. E temperatura máksimo lo 
ta aproksimadamente 33°C, e temperatura mínimo mas o mé- 
nos 27°C. E bientu ost ta predominantemente moderá, forsa 
aproksimadamente 4. 


Altura di ola: 1.5-2.0 m (4-6 pia) 


* Altura di ola válido pa laman grandi 


MEDIADÓ A FAYA 


KRaLENDIJK- 
Me- 
diadó di konikto laboral 
Anselmo Pontilius a faya 
na momentu ku e no a 
kumpli ku prosedura pa ku 
referèndm ankrá den lei. 
Esaki a bin dilanti durante 
un prosedura hurídiko na 
Korte di Hustisia. 
Tur esaki tin di aber ku 
e referèndm di Telbo N.V. 
ku a tuma lugá djamars 
4 di yli último den kual 
AFB a resultá ganadó. 
Un total di 39 trahadó a de- 
positá su voto pa AFB i 
ABVO a haña 1 voto. 
Despues di e referèndm 
aki ABVO a ninga di aseptá 
e resultado komo bálido mi- 
rando ku segun nan opinion 
no a mantené na regla i lei. 
Konsekuentemente ABVO 
a entamá un kaso kontra e 
mediadó. 
E hues i grer a atendé 
e kaso via konekshon di 
video for di Kas di Korte 
na Kòrsou. Presidente di 
ABVO, George Hernandez 
huntu ku su abogado tam- 
be a presensiá e kaso via 
konekshon di video for di 
Kas di Korte. 
Den sala di korte na Bo- 


neiru tabatin algun persona 
físikamente presente. Abo- 
gado mr. Edward inkel 
ku a representá e mediadó. 
Sindikato AFB a uni na 
e kaso komo terser partido. 
Cherel 
Kwidama 
komo 
presidente di AFB tabata 
presente. Norwin Nòchi 
illem komo konsehero di 
AFB tambe tabata pre- 
sente i un otro miembro di 
AFB. Mester menshoná 
ku Nòchi ta esun ku a hiba 
palabra pa AFB. 
Tabata 
remarkabel 
e 
echo ku e mediadó no ta- 
bata presente. Spesialmente 
mirando ku mester a trata e 
kaso aki riba 31 di yli pero 
riba petishon di e mediadó 
a posponé e kaso. Sinem- 
bargo e no a presentá ni pidi 
e posibilidat pa sigui e kaso 
via konekshon di video. “E 
sistema ku e mediadó a at- 
endé no ta nèchi”, hues a 
remarká. 


Na vários okashon a bin 
dilanti ku e mediadó no a 
traha masha nèchi, entre 
otro el a manda djis e-mail 
na lugá di dokumentu o- 
sial ku por konsiderá legal. 


Eror 
Básikamente e mediadó 
no a kumpli ku dos punto 
stipulá den lei. Den lei tin 
pone ku pa yama un refer- 
èndm mester apliká un 
mínimo di 14 dia i mák- 
simo 30 dia. E mediadó 
no a mantené su mes na 
e kantidat mínimo di dia 
stipulá den lei pa motibu 
ku 10 trahadó lo bai ku fak- 
ansi i lo no a haña chèns pa 
vota. “Dikon no a warda te 
despues di ougùstùs ora tur 
hende tei bèk”, hues a pun- 
tra. Abogado mr. inkel a 
kontestá ku e no sa dikon e 
mediadó no a warda. 
“P’esei ta importante pa 
e mediadó mes ta presente. 
Ta e so por splika tokante 
desishonnan ku el a tuma”, 
hues a reakshoná. 
Tambe a bin dilanti ku e 
mediadó no a kumpli ku e 
parti di stipulá kategoria pa 
ku e referèndm. 


Tenshon 
Mester menshoná ku 
e tenshon entre ABVO 
i AFB tabata opvio. 
ABVO ta tilda e mediadó 
di aktua na fabor di AFB 


enbes di ta neutral. Segun 
ABVO si e mediadó a trata 
otro kisas e resultado di e 
referèndm lo tabata dife- 
rente. Hernandez a suprayá 
ku ABVO ta un sindikato 
ku ta traha segun lei i regla. 
AFB na su turno ta 
tilda ABVO di ta wòri ku 
su imago i no ku bienestar 
di e trahadó. AFB no tin 
problema si mester bin un 
referèndm nobo. “ABVO 
no tin chèns pa gana. Asta e 
1 voto ku nan a haña lo bai 
pa AFB”, Nòchi illem 


a bisa. 
E hues ku a atendé e 
kaso mester tuma algun de- 
sishon. Promé desishon ta 
sí por konsiderá e e-mail di 
Pontilius komo un dekreto 
òf nò. Si hues disidí ku e no 
ta un dekreto, ta enserá ku 
Korte no ta apto pa tuma un 
desishon den e kaso. 
Pues tin un chèns grandi 
ku e resultado di e refer- 
èndm di Telbo no tin base 
legal i probablemente mes- 
ter organisá un referèndm 
nobo. 


K R a L E N D I J K- - 
Den 
oranan 
di 
ano- 
chi Riba djasabra 5 di 
ougùstùs den oranan di 
mardugá, tabatin un brin- 
gamentu a tuma lugá na 
un establesimentu di ho- 
reca.Ta trata aki di un 
establesimentu na Kaya 
Papa Cornes. Dos hòmber 
a ataká tres otro hòmber. 
A maltratá dos di e hòm- 
bernan ataká, ku un arma. 
Despues e sospechosonan 
a destruí algun parti di e 
outo di un di e víktiman- 
an i a kore bai. Ambulans 


Bringamentu ta kaba 
ku detenshon 


a transportá e víktiman- 
an pa hòspital pa trata- 
mentu médiko. Mas lat 
durante e anochi, e dos 
sospechosonan a entregá 
nan mes na warda di po- 
lis. A detené e hòmber di 
inisial .F.A.C. di 22 aña 
di edat pa menasa, mal- 
trato, maltrato ku arma 
i destrukshon. A detené 
tambe un hòmber di ini- 
sial .R.B.T. pa violensia 
públiko, maltrato ku un 
arma, menasa i destruk- 
shon. Ta investigando e 
kaso. 

KRaLENDIJK 
– 
“Loke ta riparabel ta 
ku riba henter e aña 
di rekordá pasado di 
sklabitut no tin un punto 
di bista di: Konseho Insu- 
lar, Kolegio Ehekutivo, 
RCN, instansianan tantu 
gubernamental 
komo 
semi 
gubernamental, 
NGO, komersio, mundu 
turístiko, mundu ban- 
kario nansiero, medio- 
nan di komunikashon, 
artistanan, enseñansa i 
abitantenan, di tur nashon 
i kultura, na Bonaire.” 
Esaki Arthur Sealy ta 
trese dilanti. 
Segun Sealy, no ta 
konosí kuantu petishon 
tin pa proyekto i kiko e 
proyektonan ta enserá. 
Herensia di sklabitut ta 
toka Bonaire den su to- 
talidat Ta un apelashon 
pa diskutí i aportá ku 
idea i pensamentu. 
Sealy: 
“Grupo 
di 
diálogo Bonaire su de- 
seo ta konosí. Idea tras 


KRaLENDIJK- Fon- 
do di Penshun Caribische 
Nederland (PCN) ta imple- 
mentá un indeksashon in- 
termedio di penshun pa 1 
di sèptèmber próksimo. E 
indeksashon ta di 3. Nor- 


Arthur Sealy: 
Falta tomo di posishon 
di e monumento a nase 
promé ku diskulpa di 
minister presidente Mark 
Rutte i Rei illem Al- 
eander. Tabata Señora 
Crispina “Chèmmy” Ci- 
cilia ku a konsehá Grupo 
di Diálogo di Bonaire pa 
pordoná Hulanda. E por- 
don a kai den bon tera 
serka gabinete Rutte i 
riba 19 di desèmber 2022 
na mangasina di Rei min- 
ister Van Gennip a mustra 
gratitut pa e pordon.” 
“Riba promé di yli 
Rei a pidi diskulpa i a 
pidi pa pordoná Hulan- 
da pero tambe pa saneá 
e trouma di sklabitut. 
Ta petishon di Rei no 
di Grupo di diálogo pa 
pueblo pordoná Hulanda. 
E monumento ta kom- 
biná Diskulpa i Pordon 
riba kaminda pa; libertat, 
igualdat, hustisia kontra e 
sistema demasiado fuerte 
ku ta rasismo, diskrimi- 
nashon i kolonialismo.” 


PCN ta implementá indeksashon intermedio di penshon 


malmente, na n di kada 
aña, e fondo ta evaluá si 
ta posibel indeksá pens- 
hunnan pa e prókismo aña 
kalendario. Na n di 2022 
sin embargo e grado di ku- 
bertura ainda bou bou di e 


nivel ku lo a hasi posibel un 
oumento di penshunnan en- 
trante 1 di yanari 2023. 
Spesialmente dor di e 
subida relativamente fuerte 
di interes riba merkadonan 
di kapital, e grado di ku- 


bertura di PCN a krese 
bastante fuerte durante e 
último lunanan, yegando na 
mas ku 124 na n di yni. 
Tambe e invershonnan di e 
fondo a yuda krese e kapital 
di e fond ku un rendimentu 
di kasi 7 durante e último 
lunanan. 


Inflashon 
Ta un echo ku in- 
ashon, tambe riba nos 
islanan, tabata eksesiva- 
mente haltu den último lu- 
nanan. Pesei lo ta amargo 
si nos no por adaptá pen- 
shonnan e aña aki ètòl na 
e kostonan di bida ku a 
subi," asina e presidente 
di PCN, Harald Linkels, a 
bisa. Ounke direktiva por a 
skohe pa indeksá penshon- 
nan te na 1 di yanari 2024, 
a desidí pa, komo ekspep- 
shon, adaptá e di penshun- 
nan intermedio, teniendo 
kuenta ku e inashon haltu 
persistente. Si ta posibel pa 
bolbe oumentá penshonnan 
atrobe entrante promé di 1 


di yanari 2024, ta dependé 
di e grado di kubertura na 
nal di e aña. Direktiva lo 
evaluá posibilidat pa bolbe 
indeksá e penshunnan en- 
trante promé di di yanari 
2024 na n di e aña kori- 
ente, asina Linkels a bisa. 


Partisipantenan aktivo 
E indeksashon no ta 
benesiá solamente e pen- 
shonadonan ku ta disfru- 
tando kaba di nan penshun. 
Den kaso di indeksaashon 
na PCN, tambe e partisi- 
pantenan aktivo i e asina 
yamá slapers’ ta aumentá 
ku e mesun porsentahe, 
manera ta apliká pa e pen- 
shonadonan. Ku slapers 
ta referí na èks-partisipan- 
tenan ku na momentu aki 
nan no ta kontribuí mas pa 
medio di prima -por ehèm- 
pel ora nan a bai traha pa 
un doño di trabou ku no 
ta aliá na PCN-, pero ku 
sí tin derechi riba un pago 
parsial ora nan yega e edat 
di penshun. 


KRaLENDIJK 
-- 
Luna di sèptèmber tin 
kurso ta kuminsá atrobe. 
Pa motibu di e éksito i 
petishon pa ripitishon, dia 
19 di sèptèmber e kurso 
Abilidat sosial ta ranka 
sali, siguí pa e kurso At- 
enshon pa kliente i enfoke 
riba kliente, ku ta kumin- 
sá 21 di sèptèmber. 
E lèsnan ta riba dja- 
mars i djaweps, for di 
’or pa 8’or di anochi i ta 
dura 8 pa 12 siman. Tin un 
kantidat limitá di lugá pa 
kada kurso. 
E kursonan ta na Pa- 
piamentu i nan ta pa 
hende ku ya kaba ta traha 
den sektor turístiko, pero 
tambe pa hende for di otro 
sektornan ku ke mehorá 
nan abilidatnan. 
Entidat Públiko Bonei- 
ru ke un sektor turístiko 
salú, kaminda e enfoke 
ta riba turismo di kalidat 
i riba embolbimentu di 
komunidat. Esaki ta pará 
tambe den e plan di reku- 
perashon di turismo. 
E meta ta pa tin un 


Kurso grátis via Entidat Públiko Boneiru 
Oumentá chèns pa haña trabou 


turismo ku ta bon pa habi- 
tantenan. Komunidat lokal 
ta hopi importante pa de- 
saroyo di turismo, preser- 
vashon di nos identidat i 
nos kultura i pa realisá un 
turismo sostenibel. 
Entidat Públiko Boneiru 
ke pa e turismo di kalidat ta 
benesioso tambe pa e po- 
blashon lokal. Pero tin ora 
tin un diferensia entre loke 
ta nesesario i kua ta e abili- 
datnan ku ta disponibel na 
nos isla. 
Pa e motibu akí Entidat 
Públiko Boneiru, huntu ku 
TCB i BONHATA, for di 
luna di sèptèmber ta organ- 
isá kursonan nobo i grátis 
na Fundashon FORMA. E 
meta mas importante ta pa 
oumentá konosementu lo- 
kal i krea mihó oportunidat 
pa trabou pa hendenan ku 
anteriormente a haña trein- 
en kaba. 
Diputado olinda Craane 
ta bisa: “Turismo ta e sek- 
tor mas grandi na nos isla 
i e ta brinda hopi posibili- 
dat pa trabou i kresementu. 
Ku e kursonan akí nos ke 


duna nos hendenan e 
oportunidat pa siña i ku 
esaki mehorá nan chèns 
pa haña trabou i entrada. 
Turistanan tin gana di hasi 
kontakto ku nos habitan- 
tenan lokal i siña di nan 
tokante nos kultura i nos 
isla. Koperá ku esaki por 
trese hopi apresio, entrada 
mas haltu i eksperensi- 
anan positivo. Mas ku 0 
hende ya kaba a partisipá 
na e kursonan ku nos ta 
ofresé i awor akí nan ta 
eksperensiá e bentahanan 
di esaki. Mi ta enkurashá 
tur hende pa hasi uso di e 
bunita oferta akí.” 
Den 
e 
temporada 
binidero ta amplia e ofer- 
ta di kurso. Keda na altura 
via Entidat Públiko Bo- 
neiru, Fundashon FOR- 
MA, Tourism Corpora- 
tion Bonaire i BONHATA 
i Facebook. 
Pa mas informashon 
tuma kontakto via forma. 
training@bonairegov. 
com, òf yama i manda 
hatsApp na 599 715 
5330. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(30) 


E desaroyonan den sin- 
dikalismo na Boneiru a 
hala basta atenshon. 
Atenshon pasobra hopi 
ta esnan ku ta interpretá 
esaki komo un guera 
entre sindikatonan. Na 
mi konsepto sinembar- 
go e desaroyo aki mes- 
ter trese un reflekshon 
profundo serka liderato 
sindikal 
na 
Boneiru. 
Un reflekshon den kual 
liderato sindikal ta real- 
isá ku e poder mayó di 
un sindikato ta BOS DI 
SU MIEMBRONAN. Ta 
miembresia ta sindikato 
i sindikato ta miembre- 
sia. I den e kasonan di 
Selibon, Telbo i tambe 
parsialmente 
Curoil, 
nos a eksperenshá ku 
a neglishá i falta rèspèt 
total pa e bos di e miem- 
bronan. Den kaso di Tel- 
bo hasta tin un kaso den 
korte, miéntras ku den 
kaso di Curoil tambe tin 
e menasa di lo bai tin un 
kaso den korte. I den tur 
e tres kasonan e asunto 
ta drei rònt di e echo 
ku e sindikato ABVO 


no a respetá e boluntat 
ekspresá por eskrito dor 
di e trahadónan/miembro 
di e sindikato. Den tur 
tres kaso e miembronan, 
meskos ku na ora di afiliá 
nan a duna di konosé por 
eskrito di kier bira miem- 
bro di e sindikato, den e 
mesun forma pa medio 
di un karta nan a tuma 
nan retiro for di e sindi- 
kato. Den kaso di Seli- 
bon i Telbo mester a pidi 
intervenshon di mediadó 
pa organisá un referèn- 
dem pa asina pa medio 
di votashon sekreto trese 
klaridat ta kua sindikato 
e 
trahadó/miembronan 
kier pa representá nan 
interesnan laboral serka 
dunadó di trabou. I den e 
kaso di Selibon i Telbo e 
referèndem a konfirmá e 
deseo i boluntat di e tra- 
hadónan. 
Den e kaso di Curoil, 


komo bon dunadó di tra- 
bou, gerensia a opta pa 
tene un enkuesta bou 
di su personal pa krea 
e oportunidat pa den 
tur trankilidat nan skohe 
kua sindikato nan kier pa 
representá nan. Ku esaki 
na mi opinion e gerensia 
di Curoil a duna un bon 
ehèmpel i no a opta pa 
bai un referèndem. Na 
mi opinion den un ko- 
munidat sivilisá ku ta un 
estado di derecho, tur 
hende i instansia mes- 
ter rekonosé e derecho 
konstitushonal 
di 
un 
grupo di trahadó di por 
organisá nan mes afili- 
ando na un sindikato. Na 
e mesun momento tur 
hende mester rekonosé 
e derecho tambe pa e 
grupo ei por desafiliá for 
di e organisashon. No 
por pone ningun restrik- 
shon pa esaki i baimentu 


di korte tampoko por kita 
e derecho aki. Boneiru ta 
parti integral di Ulanda 
i komo tal nos ta den e 
proseso pa modernisá 
nos leinan laboral. I e 
parti di organisá refer- 
èndem i asuntu di medi- 
adó mester ta temanan 
di diskushon riba tereno 
laboral. 
E kontenido di e trata- 
mentu den korte di e 
kaso ku ABVO a entamá 
kontra mediadó a kon- 
vensémi aun mas pa 
yega na e reflekshon aki. 
Klaramente den e kaso 
den korte a keda demon- 
strá ku no ta e interes di 
e 
trahadó/miembronan 
tabata e diskushon, sino 
prosedura i kumplimentu 
di e reglanan pa organ- 
isá un referèndem. A fòr- 
sa un referèndem ape- 
sar ku klaramente e gran 
mayoria di e trahadónan 


di Telbo a duna di ko- 
nosé ku nan no kier ta 
miembro mas di ABVO. 
Pa kolmo un kaso ka- 
minda por sierto e refer- 
èndem a konfirmá esaki 
ku 39 voto na fabor di 
AFBW i solamente un 
voto na fabor di ABVO. 
E pregunta ta si dado 
kaso mes korte dikta ku 
mester tene un referèn- 
dem di nobo na Telbo, 
si e resultado lo kambia 
na fabor di ABVO. Den 
e kaso di CUROIL lo ta 
interesante pa sa ku si 
ABVO lo rekonosé e re- 
sultado di e enkuesta or- 
ganisá pa Curoil i ratifiká 
pa deurwaarder òf nan 
lo bai korte pa eksigí pa 
tene un referèndem. Aki 
tambe e pregunta mes- 
ter ta ku si ta respetá 
bos di e miembronan òf 
ta otro interes ta sirbi. 
Gerensia di Curoil en 
todo kaso sa awor pretu 
riba blanku ta kua sindi- 
kato su trahadónan kier 
pa sinta na mesa i ne- 
goshá nan kondishon- 
nan laboral. 


KRaLENDIJK – Den 
luna di yli 2023 Boneiru 
a yama bon biní na 14.097 
turista stayover, loke ta il- 
ustrá e resiliensia i popu- 
laridat kresiente di e sektor 
turístiko di Boneiru. Esaki 
ta loke TCB ta indiká den 
nan relato di luna 
Boneiru a yama bon biní 
na 14.133 turista stayover 
na luna di yli aña pasá 
(2022) i den komparashon 
ku e nivelnan di promé ku 
pandemia na luna di yli 
2019 ku 13.000 bishitante. 
E sifranan aktual ta indiká 
un oumento remarkabel di 
8 den e kantidat di bishi- 
tante, loke ta reehá e kre- 
sementu kontinuo i ekilibrá 
i atraktivo ku di Bonei- 
ru ta komo destinashon 
ekselente di biahe. 
E dos merkadonan mas 
importante di proseden- 
sia pa turismo na Boneiru 
ta keda Hulanda i Merka. 
Bishitantenan hulandes a 


Segun relato di luna di TCB 
Luna di yüli 2023 Boneiru a yama bonbiní na 14.097 turista 


representá 771 (48) di 
e kantidat total di bishi- 
tante, miéntras Merka na 
luna di yli 2023 a kon- 
tribuí ku 3488 (25) bishi- 
tante stayover. Banda di 
esaki tabatin un oumento 
remarkabel di e kantidat di 
bishitante ku a bini pa pro- 
mé bía.Ta trata di 43 di e 
kantidat total di yegada den 
e luna ei. 
Kòrsou ta sigui duna 
un aporte esensial na Bo- 
neiru su turismo, ku 2127 
(15,1) bishitante ku a 
bini for di isla bisiña. Otro 
merkadonan importante ta 
Bèlgika, Aruba, Alemania, 
Canada, Suisa, Brasil i Co- 
lombia. Den luna di yli 
2023 Alemania a bini dilan- 
ti komo un merkado fuerte, 
ku 238 bishitante stayover 
registrá. Komo konsekuen- 
sia di esaki luna pasá Ale- 
mania a sigurá su mes di e 
di kuater puesto riba e lista 
di merkadonan ku ta presta 


mas mihó. 
Pa loke ta trata demo- 
graa, mayoria di e bishi- 
tantenan ta kai den katego- 
ria di edat di 45 pa 54 aña, 
loke ta indiká ku Boneiru 
ta atraktivo pa biaheronan 
adulto ku ta en buska di 
eksperensianan 
diverso. 
Si nos merkado merikano, 


Teas, Californi, Florida, 
Colorado, 
Pennsylvania, 
New York, Georgia, Vir- 
ginia, North Carolina i New 
ersey ta e estadonan tòp 
for di kua bishitantenan ta 
bini. Pa loke ta trata bishi- 
tantenan hulandes, e re- 
gionnan mas importante di 
prosedensia tabata e parti 


nort i sit di Hulanda, ku 
Noord-Brabant 
komo 
e 
provinsia for di kua mas 
tantu bishitante ta bini. 
Na luna di yni 2023, 
1.442 turista krusero a 
bishitá Boneiru,reparti den 
kuater kompania krusero. 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 



12.00 Herensia Korsou: 
Judith Alcira Coffie 
13.00 Aki Boneiru: 
Bishita Fraternan 
14.00 Herensia: 
Edsel Estanista i Marti Tromp 
15.00 BAPA: 
Izain Mercera 


16.00 Aktualidat: 
Rudy Jacobs 
17.00 Aki Boneiru: 
Vanessa i Fernando (Wanika Games) 

18.00 Herensia: 


Josefina Silie-Coffi (Yufrou Ui) 
19.00 BAPA: 
Irlenska Martinus 


20.00 Herensia: 
Glenn Albertina 
21.00 Aki Boneiru: 
Ekspo Arte Ka'i Mimina 
22.00 Herensia: 
Eusebio Mauricio (Mau) Winklaar 
23.30 Puerto Latino: 
Luis Zárraga 

BON NOTISIA DI SALBASHON 
DEN KRISTU 
“esus a bis’é: “Ami ta e kaminda, i e bèrdat, i e bida; 
ni un hende no ta bin serka e Tata, sino pa medio di 
Mi.” uan 14:(BS) 
Dios ta stima hende asina tantu, ku El a manda Su 
úniko Yu Hesu-Kristu pa muri na e krus pa pordon di 
nos pikánan, i pa duna nos bida eterno. 
Dikon nos tin mester di salbashon Ta pasobra nos tur 
ta pèrdí den nos pikánan. Beibel ta bisa nos ku no tin 
ni un hende hustu, nos tur a hasi piká. “Pasobra tur a 
peka i ta falta e gloria di Dios,” Romanonan 3:23 
E bon notisia ta: Ku tur esnan ku kere i pone nan fe 
i konansa den Kristu-Hesus lo ta salbá. Hesus ta 
pordoná piká i ta duna bida eterno i serka djE no tin 
distinshon di persona. Nos tur mester kere ku sinseri- 
dat di nos kurason; ku Hesus a muri pa pordoná nos 
pikánan segun e Skrituranan, ku nan a der’ i ku El 
a resusitá riba e di tres dia, segun Skrituranan (1 Ko- 
rintionan 15:3,4). E por parse simpel, pero ta e ora ei 
hende ta risibí salbashon den Kristu-Hesus. 
Awe pone bo fe i konansa den Kristu-Hesus, dor di 
rekonosé ku bo ta un pekador i ku bo no por salba 
bo mes. “Pasobra pa medio di grasia boso a wòrdu 
salbá dor di fe, i esei no di boso mes; e ta e don di 
Dios;” Efesionan 2:8. No ta importá bo nashonalidat, 
bo edat òf bo sekso, nos tur tin mester di salbashon 
den Kristu. Ta solamente Kristu ta e Kaminda pa bo 
yega serka Dios. 


Bo tin salbashon den Kristu Hesus kaba 


Diannenara Mercera 
Produkshon PGM 


Inteligensia artifisial ta deskubrí kanser 
na pechu mas biá ku radiólogonan 


KRaLENDIJK -- In- 
teligensia artisial, AI, ta 
deskubrí kanser na pechu 
mas biá ku radiólogonan, a 
sali na kla for di un inves- 
tigashon grandi. Aparte di 
esei, aplikashon di AI por 
minimalisá e preshon di 
trabou pa radiólogonan. 
E investigashon a hasi 
uso di skèn (mamogram) 
di kasi 80 mil hende muhé. 
Dos radiólogo a mira mi- 
tar, manera aktualmente ta 
usual ku ta usa pa investi- 
gashon na kanser na pe- 
chu. E programa AI, ku un 
empresa Hulandes a desa- 
royá, a husga e otro mitar. 
AI a parti e skènnan den un 
skal di 1 te 10. Serka 10 ta 
e rísiko di mas haltu riba 
kanser na pechu. 
Mamogram ku un rísiko 


di 1 te 9, a keda mirá dor 
di un otro radiólogo. Pa 
siguransa, dos radiólogo a 
husga e skènnan ku e nivel 
di rísiko mas haltu. 


Resultado 
AI ta deskubrí kanser na 
pechu mas biá ku dòkter- 
nan i ta konstatá tambe mé- 
nos positivo falsu. Pa mil 
muhé, kanser na pechu hopi 
biá ta keda deskubrí den un 
biá. Anualmente esaki lo ta 
trata di mas ku shen muhé, 
serka kende lo no a kai riba 
e malesa. Esaki ta bon no- 
tisia, pasobra mas tempran 
stipulá presensia di e male- 
sa, tin mas tantu chèns riba 
kura. 
Segun 
Ritse 
Mann, 
radiólogo na Radboudumc 
i Antoni van Leeuwenhoek, 


esaki ta bini pasobra AI 
semper ta keda mesun skèr- 
pi. “En prinsipio AI ta mira 
tambe loke un radiólogo 
no por mira, pero durante e 
skrin radiólogonan den un 
tempu korto ta mira hopi 
mas mamogram. Un kanti- 
dat di 99 porshento di esa- 
ki ta gewon, pero unu nò. 
Esaki semper un radiólogo 
mester trata na saka afó.” 
AI no ta deskubrí sola- 
mente mas biá kanser na 
pechu ku radiólogonan, e 
ta tambe dos biá mas lihé. 


Mundialmente a ekonomisá 
fuertemente na radiólogo- 
nan i den e sektor tin prob- 
lema ku embeyesimentu. 


Etnikamente probá 
Ya pa hopi tempu ta 
hasiendo investigashon na 
ayudo di AI pa stipulashon 
di kanser. Den un investi- 
gashon na Spaña, a laga e 
huisio kompleto i aki tam- 
be AI a skor mihó ku dos 
radiólogo. Investigadónan 
di Radboudumc ya a kon- 
statá ku AI por yuda pa 


haña sélulanan di kanser 
riba foto. 
Ounke ku e resultado di e 
investigashon pues parse ta 
primintí hopi, segun Ritse 
Mann opheshonnan étniko 
ta hunga un ròl. Meskos ku 
radiólogonan, AI tin biá por 
falta tumor, posiblemente 
un otro ku e radiólogo a 
falta. E pregunta ta kon se- 
rio esaki ta. Banda di esei, 
ta importante pa kontrolá e 
kalidat di AI bon, pa asina 
e sistema no sali direpente 
for di 

Lantamentu 
di 
katibu 
1834 
Laga nos bai un ratu bèk 
na e katibunan di rei, pa- 
sobra no por keda sin 
referí na e lantamentu di 
katibu di 1834, ku tabatin 
konsekuensia pa e de- 
mografia di Boneiru. 
Na aña 1834 tabatin un 
di dos lantamentu di ka- 
tibu na Boneiru, anke no 
tabata trata di un lanta- 
mentu asina grandi esun 
di Kòrsou, esta e lanta- 
mentu den kua Tula, Ba- 
zjan Karpata i otro kati- 
bunan a hunga un papel 
asina importante. Tabata 
un lantamentu chikitu, 
pero ku tòg a lanta basta 
stòf. Prokurador di Rei 
Römer mester a bini for 
di Kòrsou pa pone òrdu. 
Tambe a pidi i haña arma 
i munishon èkstra. 
E katibunan di Boneiru 
tabata 
komportá 
nan 
mes por lo general hopi 
trankil. Esaki ta algu 
straño si tene kuenta ku 
Boneiru tabata konsiderá 
den e époka ei komo un 
isla na unda nan tabata 
deportá katibunan prob- 
lemátiko pa bin sinta nan 
kastigu. Tabata trata di e 
asina yama ‘katibunan di 
kadena’, ku tabata hasi 
nan trabou na kadena. 
Probablemente nan lo 
no a manda tòg katibu- 
nan hopi rebelde Bonei- 
ru, kisas debí na miedu 
pa nan no bai instigá e 
katibunan riba e isla aki 
pa nan tambe rebeldiá. 
No mester lubidá ku e 


sòldánan ku tabatin pa 
mantené òrdu no tabata 
representá masha kos 
tampoko. 
Tabata trata di algun per- 
sona di edat avansá ku 
no tabata den posishon 
pa dominá un rebelion 
grandi. 


Wèlga 
Banda di rebeldiá dia 10 
di novèmber 1834 den e 
kunuku di gobièrnu pa- 
riba di Rincon (probable- 
mente Fontein), e kati- 
bunan a drenta un wèlga 
tambe durante masomé- 
nos un siman. 
Loke a pasa e dia ei ta ku 
e supervisor (opzigter) a 
bin nota na un sierto mo- 
mentu ku e trabounan 
no tabata kana bon. El a 
papia ku e bombanan ku 
tabata dirigí e trabou pa 
pone preshon riba e kati- 
bunan pa traha mas duru 
("...hen aan te drijven"). 
E bombanan a kumpli ku 
e òrdu aki i e trabounan a 
sigui kana den un forma 
mas rasonabel. 
For di e dokumentonan 
en kestion por sak’afó 
leu e tres bombanan en- 
kargá ku supervishon di 
e katibunan tabata un tal 
Bastiaan, Elias i Nico- 
laas. Mas despues e 
bomba Bastiaan a ripará 
atrobe ku e ánimo di e 
katibunan 
a 
kuminsá 
kai. El a bin nota ku "un 
trupa di e katibunan" no 
tabata hasi ni un tiki purá 
pa kumpli ku nan trabou. 
Esaki a pone ku Bastiaan 


a kuminsá pone preshon 
riba e katibunan. Te asta 
el a dal tres di e katibu- 
nan aki un sla ku kabuya. 


Martis 
E aktitut aki di Bastiaan 
a pone ku un di e katibu- 
nan, yamá Martis di 
Katalina Janga, "a bula 
sali yen di brutalidat for 
di e trupa". El a hisa un 
chapi ku e tabatin den 
su man, hasiendo komo 
si fuera e kier a dal e 
bomba. Na mes momen- 
tu Martis a bisa: "Bo no 
mester dal mi". Martis 
pues tabata un di e tres 
katibunan ku Bastiaan a 
dal ku kabuya. 
Den e añanan ku e lan- 
tamentu a tuma lugá 
tabatin na Boneiru ma- 
soménos 450 katibu di 
rei. E katibunan di shon 
tabata masoménos 167. 
Pa loke ta trata e hende- 
nan liber (‘vrijlieden), por 
a konta e tempu ei maso- 
ménos 1.100. 
Tabata tantu eks-katibu, 
hende di koló òf di orígen 
indjan. 


Konsekuensia 
E insidente di novèmber 
aña 1834 tabatin kon- 
sekuensia pa e katibu- 
nan di rei. 
Gobièrnu a haña su mes 
fòrsá pa tuma medida, 
konsiderando ku tabatin 
e 
impreshon ku hendenan 
liber a hunga un ròl im- 
portante, instigando e 
katibunan pa lanta i re- 


NOS FaMIaNaN BONERIaNO 
(36) 
Investigashon: drs. John Schermer 
Kompilashon: Boi antoin 


sistí. 
Ademas tabata tene kue- 
nta ku e hendenan liber 
aki, debí na nan situ- 
ashon, 
tabata hòrta hopi bia 
kabritu den e kuránan di 
gobièrnu. I nan tabata 
instigá e katibunan pa 
hasi meskos. 
Komandùr Claas Schot- 
borgh tabata karga re- 
sponsabilidat 
komo 
e 
funshonario mas haltu 
di Boneiru tempu di e 
lantamentu na 1834. Re- 
lashoná ku e lantamentu 
di 1834, Schotborgh den 
un karta pa Gezagheb- 
ber Reinier Baron van 
Raders di Kòrsou ta pun- 
tra su mes te kon leu e 
hendenan liber di Rincon 
a instigá e katibunan 
pa a komportá nan mes 
manera e sosodé den e 
siman di 10 di novèmber 
1834. 


Salida 
No masha tempu despu- 
es di e lantamentu den 
kunuku 
di 
gobièrnu, 
Gezaghebber van Rad- 
ers di Kòrsou (kompara- 
bel ku gobernador) ta bini 
ku un plan di evakuashon 
di e hendenan liber for di 
Rincon. 
Tantu di parti gobièrnu 
komo di lidernan spiritual 
a kuminsá hasi intento 
pa kombensé e hende- 
nan liber aki pa bandoná 
Rincon i bin biba mas 
pegá ku siudat, pero sin 
resultado. 
Un momentu dado, pa 


medio di dekreto guber- 
namental fecha 31 di 
yanüari 1850, a ordená e 
famianan di hende liber 
(45) pa bandoná Rincon. 
Dia 14 di febrüari di e 
aña ei e 45 kabesnan di 
famia mester a akudí na 
Fòrti, na kas di koman- 
dùr, ku a informá nan di 
e desishon ku a kai. 
Tabata komandùr Jan 
Schotborgh Claaszoon, 
yu di komandur Claas 
Schotborgh, ku mester 
a atendé e asuntu aki. 
Claas mes a muri dia 21 
di mart 1840. Su yu a bira 
komandùr na su lugá. 


Konmemorashon 
Gobièrnu 
di 
Boneiru 
den pasado a disidí pa 
tur aña rekordá fecha di 
e lantamentu aki, ku ta 
haña atenshon den buki- 
nan di historia, manera 
e buki 'Bonaire van Indi- 
anen tot Toeristen' di dr. 
Johan Hartog. Despues 
Bòi Antoin a skirbi un 
buki dje lantamentu aki 
titulá 'Lantamentu di Ka- 
tibu'. 
Na prinsipio a kuminsá 
duna rekonosimentu den 
forma di un asina yamá 
'chapi di lucha' na un 
persona ku di un manera 
òf otro a duna su aporte 
riba 
tereno 
kultural. 
Despues a introdusí un 
segundo chapi di lucha 
pa rekonosé personanan 
ku a destaká riba tereno 
sindikal. 


Ta importante i interesante pa sa di unda nos a bini. Ken tabata nos antepasadonan? Den un seri di artíkulo BONERIANO ta iluminá 
orígen di famianan boneriano, basá riba un estudio hasí pa drs. John Schermer durante e periodo di 1993 te 2006. Despues el a pone 
resultado di su investigashon riba e wèpsait www.bonairefamily.com 

K R a L E N D I J K / 
LISSaBON – Durante un 
Papa ta topa víktimanan di abusu seksual 


bishita na e dianan mundial 
di hóben na Lissabon, Papa 
Franciscus a topa ku 13 vík- 
tima di abusu seksual den- 
tro di misa. Anteriormente 
e aña akí un komishon di 
investigashon a konkluí ku 
desde 1950 por lo ménos 
4825 menor di edat a keda 
abusá seksualmente dentro 
di iglesia na Portugal. 
E pastornan tabata violá 
prinsipalmente mucha yòn, 
tin pará den e rapòrt. May- 
oria di e víktimanan tabata 
entre 10 i 14 aña i e víktima 
di mas yòn segun e komis- 
hon, tabatin 2 aña. 
Papa a topa ku e víkti- 


manan na e embahada di 
Vatikano na Lissabon. Se- 
gun un deklarashon di Va- 
tikano, esaki a sosodé den 
un atmósfera i den forma 
intensivo i e enkuentro a 
durante mas di un ora. 
Durante e diskurso di- 
lanti e lidernan spiritual, 
Papa a bisa ku skandalnan 
rònt di abuso seksual a des- 
grasiá e misa i a okashoná 
desepshon i rabia. El a 
pidi e lidernan spiritual pa 
tende e gritu di doló di e 
víktimanan. Anteriormente 
e aña akí Papa Franciscus 


a bini ku reglanan pisá pa 
evitá abusu seksual den- 
tro di misa. Desde 30 di 
aprel lidernan spiritual i no 
spiritual mester mèldu so- 
spechonan di abusu serka 
outoridatnan di misa. Tam- 
be ta amplia e denishon di 
víktima di mal uso i a bini 
ku regulashon pa protehá 
e fuentenan. Riba dianan 
mundial di hóben ta spera 
mas òf ménos un mion 
kreyente yòn. E enkuentro 
internashonal akí di misa 
katóliko ta tuma lugá kada 
tres aña den un otro pais. 


Cigar World Boniare B.V 
ta buska 
General manager 
-spesialisa den tabacco 


Pa mas informashon yama na 


telefon 5201700 


Mester di bon investigashon 
di Kaso Tico 


Tur kos tin dos banda. Asina tambe e kaso kaminda, visiblemente, polis 
no a trata Tico Janga na manera korekto. A push’é na un manera brutu, 
el a kai, pa despues arest’é bai kune. E imágennan di e kaso opvio aki 
di abusu polisial a lo ménos mester di un bon investigashon. E no por 
keda simplemente kologá den laria. 
Kiko a pasa komo preludio di e insidente aki nos no sa. Pero nos no ta 
kere ta difísil pa haña sa. Tabatin yen di testigu na loke polisnan ta yama 
PD, sitio di e delito. Ademas tin imágennan di video a sirkulá agrevisa- 
mente riba media sosial. Material sufisiente pa kondusí un bon investi- 
gashon. 
Ta parse ku e insidente aki tin di aber ku despliege di Tico su trabou 
komo reportero radial. Pues esaki ta hasi e kaso mas serio. Meskos 
ku trabou di polis ta sagrado, trabou di prensa tambe ta sagrado. Ta un 
punto ku den e investigashon ku polis lo hasi mester di atenshon èkstra. 
Nos ta kere ku, si sali na kla ku rais di e insidente aki ta a base di 
ehersimentu di su trabou komo periodista radial, henter e bloke di pren- 
sa boneriano mester sali dilanti na Tico su vanguardia. Amigu i enemigu 
periodista. Pasobra awe ta Tico, pero mañan por ta abo. 
Ta papia tokante ku a arestá Tico relashoná ku ‘belemmering’ di polis 
den nan trabou. Mester investigá esaki tambe bon. I nos ta kere ku tes- 
tigunan tambe mester bini dilanti pa splika kiko nan a mira. 
Papiando di ‘belemmering’, reporteronan di Extra/Boneriano tambe na 
tres okashon mester a soportá aktitut grosero di polis i mareshaussee. 
No por a papia di abusu, pero sí falta di rèspèt pa periodista. Den dos 
kaso a papia despues ku mando polisial i a yega na entendementu. 
BONERIANO ta risibiendo mientrastantu mas i mas komentario di siu- 
dadanonan ku ta eksperensiá trato malu (no maltrato) di sierto polisnan. 
Pues no ta tur. Ta un par tin. Pero mester kòrta e tendensia aki den tòp. 
Abortá i tumor. No lag’é krese i bira un kanser! 


**Bo tabata sa ku agrikultura ta trese progreso so- 
sial manera oumento di produktividat. Demanda 
di agrikultura ta sigui krese segun ku poblashon 
tambe sigui krese. Demanda di alimento básiko, 
produkto básiko agríkola, ta sigui krese segun ku 
alimentonan prosesá ta sigui oumentá den pais- 
nan desaroyá. 
Pa satisfasé e demanda akí, e sektor di agrikul- 
tura tin ku sigui progresá i modernisá. Desaroyo 
ekonómiko sostenibel ta sòru pa progreso sosial 
via kreashon di kuponan di trabou, inkluyendo e 
gruponan ku mas nesesidat manera nos hóben- 
nan i esnan desempleá. 


Bon pa bo sa 


Umbrella Restaurant Boniare B.V. 
ta buska 
Chefkok 
- Spesialisa den kuminda internashonal dominincano 


Pa mas informashon yama na 
telefon 7003064 

KRaLENDIJK – “E 
forsa di Boy Francees taba- 
ta den su bos. E por a kanta 
hopi bon den koro. E por a 
harmonisá hopi bon ku otro 
kantantenan.” Gaby Mer- 
cera, konosido perkush- 
onista, ta referí aki na Boy 
Francees, kende a fayesé 
den n di siman. Byron 
Tromp ta kompartí e opin- 


Otro artista boneriano konosí a bai 
E forsa di Boy Francees tabata den su bos 


ion aki di Gaby. Nan tur kos 
a aktua den e legendario 
banda Tipico Boneriano 
den pasado huntu ku Entre 
otro Boy. 
Pa algun tempu kaba 
Boy Francees di Nort di 
Saliña tabatin su proble- 
manan di salú. Finalmente 
el a fayesé den wikènt na 
edat di 7 aña. Ku su morto 


Boneiru a pèrdè otro balu- 
arte riba tereno musikal. 
Francis Egilio Francees 
a nase dia19 ougsts 194 
den e bario Nort di Saliña. 
Su tata Chu tabata un per- 
sona hopi konosí i stimá 
den e bario pa su karakter 
trankil i suave. 
Boy di profeshon ta kar- 
pinté, pero despues a bai 
forma parti di kuerpo di 
Brantwer. E ta parse straño, 
pero diferente kolega di dje 
na Brantwer tambe tabata 
karpinté. 
Boy Francees a bira ko- 
nosí den diferente grupo 
musikal den añanan ses- 
enta, setenta i mas despues. 
E tabata perkushonista, to- 
kadó di konga. Tin hende 
ta kòrd’é formando parti di 
bandanan manera Melodia 
i Gallighan Combo di Mau 
inklaar, kende a fayesé 


algun tempu pasá. 
Mas konosí sinembargo 
Boy Francees a bira komo 
integrante di Típico Boneri- 
ano. Byron Tromp: “Mi a 
komprondé ku den promé 
tempu di su karera artístiko 
Boy Francees a forma parti 
di bitbènt. Ta den Típico 
m’a sera ku Boy komo to- 
kadó di konga. Pero no ta 
esei tabata su kos. Boy su 
kualidat tabata mas bien 
komo kantante. E tabata 
bolerista. Gran kantante. 
Den konstelashon di koro 
no tabatin riba Boy. Su 
manera di harmonisá den 
koro tabata pa mi su punto 
mas fuerte.” 
Gaby Mercera: “Nos ta- 
bata kolega huntu na Brant- 
wer. Boy tabata integrante 
di Típico Boneriano. E ta- 
bata sa ku mi ta perkush- 
onista i e sugerí na Theo 


Scherptong i Lanlan Clar- 
inda pa mi drenta e banda. 
E no a bai fásil, pero mi a 
drenta. Eiden mi a konosé 
su kualidatnan.” 
Byron Tromp, tambe un 
dje integrantenan di Típi- 
co Boneriano, ta mustra 
riba e kualidatnan di Boy 
Francees komo kantante. 
“E tabatin un bos ku por a 
bai hopi abou. Mi ta kòrda 
ku e tabata un dje promé 
hòmbernan ku a bai forma 
parti di e kor di Coromoto. 
Promé ku esei kor di misa 
tabata asuntu di solamente 
hende muhé.” 
Tantu Byron komo Gaby 
a bisa ku Boy Francees, 
komo integrante di Típico 
Boneriano, tabata un per- 
sona disipliná, semper na 
tempu pa sea ensayo òf pre- 
sentashon. 


KRaLENDIJK -- Por 
pasa inskribí pa un stènt 
pa Dia di Boneiru. E aña 
akí e parti kultural di Dia 
di Boneiru ta tuma lugá 
dilanti e sitio di parker 
di Osina Prinsipal di 
Gobernashon. Manera tur 
aña personanan ku ta in- 
teresá por bini na remarke 
pa un stènt pa bende kos 
durante e selebrashon. 
Ta trata aki di stènt pa 
bende kuminda, snèk, bar, 
artesania, bon kuné, we- 
ganan pa mucha i hopi 
mas. 
Mester pasa inskribí 
personalmente na osina 
di SKAL, Kaya Kachi na 
Playa Pabou i tambe por 
yena e formulario via di e 
wepsait www.bonairegov. 


Inskripshon stènt Dia di Boneiru 


com. Inskripshon ta sera 
30 di ougsts. 
Organisashon i perso- 
nanan establesé na Bo- 
neiru, tin preferensia pa 
bini na remarke pa un 
stènt. E pago mester tuma 
lugá na Osina di Regis- 
tro Sivil na Kaya Neer- 
landia 40, riba kuenta di 
Volksfeesten’. Despues 
di a paga, mester presentá 
bèk ku e komprobante di 
pago na SKAL pa risibí 
aprobashon di petishon 
korespondiente. 
ltimo dia pa presentá 
komprobante di pago ta 
30 di ougsts. Den kaso 
di kanselashon di hr di 
stènt, e hrdó no ta risibí 
sèn bèk. 


10 
Djamars 8 Ougùstùs 2023 


KRaLENDIJK 
-- 
Djaluna mainta a duna 
inisio na e trabounan di e 
promé parti di e proyekto 
na Parke Tului. 
Mitchell de Palm di IN- 
DEBON, a bisa: “Promé dia 
di trabou fase 1 a kuminsá i 
esei ta trata e promé parti 
ku ta bira un pisina otante. 
E promé fase ta dura 2 si- 
man i despues ta sigui ku 
e di 2 parti. Di 2 fase ta pa 
hende ku tin dikultat pa 


Trabou a kuminsá na altura di Parke Tului 


kanamentu, òf ta hasi uso 
di ròlstul. E di 3 fase ta 
Parke Tului, kaminda ta bai 
renobá e parke. Fase 4 ta e 
parti di tráko den e área.” 
E promé parti ta bira un 
waf riba awa i hende por 
kana riba dje i organisá 
kompetensia. Parke Tului 
ta bai kai bou di guia di 
INDEBON. Ya ta den bon 
kombersashon ku esnan ku 
ta manehá e parke. Kaya ta 
keda habrí pa tráko den 


e área. STINAPA ta huntu 
den e proyekto i nan ta bai 
ehekutá diferente kos na e 
proyekto. De Palm a bisa. 
Momentu di mal tempu, tin 


un proseso pa bai mas afó 
ku e waf i despues regresá 
na su lugá. 
enah Cicilia STINA- 
PA: “E trabou akí ta sosodé 


den Parke Marino, esta e 
área di awa blou kla. Nos ta 
fasilitá e parti di e blòkinan 
di semènt pa mara e pir- 
nan na dje. E rangernan ta 


Djamars 8 Ougùstùs 2023 
11 


yuda ku e trabounan. Ta bai 
krea un área pa ròlstul na e 
área.” 
Pamela Teitel Budget 
Marine a konta di e ròl 
di Budget Marine: “15 
Aña pasá nos a papia di e 
proyekto akí i awor sí a 
logr’é. Promé ta bai kon- 
struí un pir, ku ta bira un pi- 
sina di 25 meter. Tambe ta 
bai krea fasilidat pa ròlstul 


por kore ariba den e área. 
Boto no por yega na e pir. 
E material por bai mas o 
ménos 20 aña di durashon. 
No ta posibel pa piska riba 
e waf. Nos ta diler di e ma- 
terial. E proyekto ta kai bou 
di INDEBON. Tur hende 
por hasi uso di dje. Pa me- 
dio di INDEBON, por hasi 
reservashon pa hasi uzo di 
e pir.” 

KRaLENDIJK— Kas 
di kuido a detektá brote di 
Covid na e instituto.Pa e 
motibu aki a hasi adaptas- 
hon na e manera di risibí 
bishita. 
“Tim Kas di Kuido kier a 
informá famia di nos grandi 
nan tokante e brote di CO- 
VID-19 den Kas di Kuido. 
Na e momentunan akí nos 
ta eksperensiá un brote den 
Kas di Kuido. Pa e motibu 
akí ta aseptá solamente un 


Kas di kuido ta konstatá 
brote di Covid 


miembro di famia pa kada 
habitante pa por bin hasi 
bishita.” Asina un mensahe 
salí í for di e instituto ta 
bisa. 
Na momentu ku famia 
mèldu na bali, personal 
lo kompaña e famia i hiba 
serka e grandi. Ta pidi ku 
na momentu di bandoná e 
kas di kuido pa no aserka 
otro persona i pa hasi uzo 
di tapaboka. 


KRaLENDIJK – Ku 
gran plaser Entidat Públiko 
ta anunsiá ku lo selebrá e 
Dia di Boneiru anual en 
grande dia di sèptèmber 
próksimo ku e tema Huntu 
nos ta forma un komuni- 
dat’. E dia akí ta marka un 
oportunidat importante pa 
selebrá e kultura, historia i 
identidat riku di Boneiru i 
ta pone énfasis riba impor- 
tansia di un komunidat só- 
lido i inklusivo. 


E selebrashon 
Durante Dia di Boneiru 
ta organisá diferente evento 
i aktividat pa selebrá di- 
versidat i resilensia di nos 
isla. Lo tin presentashon di 
baile i músika tradishonal, 
kaminda e patrimonio kul- 
tural di Boneiru ta para sen- 
tral. Tambe lo tin marshe di 
artesania i shi, kaminda 
artesanonan i hòmbernan i 
muhénan di shi lo presen- 
tá nan abilidatnan i produk- 
tonan outéntiko. 
Banda di esaki tin un 
kompetensia 
di 
pinta- 
mentu pa konsientisá nos 
muchanan tokante Boneiru 
su historia i importansia i 
preservashon di balornan 
kultural. E selebrashon lo 
brinda espasio tambe pa 
reekshon tokante nos ko- 
munidat i e formanan den 
kua konhuntamente nos por 
traha riba un mihó futuro. 


Tema: ‘Huntu nos ta 


Selebrashon di Dia di Boneiru: 
“Huntu nos ta forma un komunidat” 


forma un komunidat’ 
E tema di e aña akí, 
Huntu nos ta forma un ko- 
munidat’, ta pone énfasis 
riba e forsa i e unidat ku ta 
surgi ora hende di diferente 
nashonalidat ta traha huntu 
i ta sostené otro. E tema akí 
no ta enserá solamente e 
poblashon lokal di Boneiru, 
pero tambe tur e 75 nasho- 
nalidatnan ku ta forma parti 
di e komunidat diverso i 
sólido na nos isla. E ta hasi 
un yamada pa inklusividat, 
rèspèt mutuo i solidaridat, 
sin importá un hende su 
bèkgrount, orígen òf kreen- 
sia. 


Komunikashon relas- 
honá ku e selebrashon 
Entidat Públiko Boneiru 
ta konsiente di importansia 
di komunikashon efektivo 
pa promové enbolbimentu 
i partisipashon di tur sui- 
dadano. Pa e motibu akí 
nos ta hasi uso di diferente 
medio di komunikashon pa 
anunsiá i hasi promoshon 
pa selebrashon di Dia di 
Boneiru. 
èpsait osial: Un sek- 
shon spesial riba wèpsait di 
Entidat Públiko Boneiru lo 
ta dediká na selebrashon di 
Dia di Boneiru. Akí deta- 
yenan tokante e programa, 
lokalidatnan i otro infor- 
mashon relevante lo ta dis- 
ponibel. 
Medionan 
sosial: 
Lo 
hasi 
promoshon 
aktiva- 


mente pa e selebrashon 
riba diferente plataforma di 
medionan sosial. Lo traha 
tambe un página di Face- 
book i Instagram pa dia di 
Boneiru kaminda pa medio 
di mensahe, potrèt i video 
lo enkurashá tur hende pa 
partisipá na e festividatnan 
i pa kompartí nan eksperen- 
sianan. 
Bo tambe ke pone un 


mensahe via medionan so- 
sial No lubidá di hasi uso 
di e ‘hashtag’ #HuntuNos- 
TaFormaUnKomunidat. 
Kontakto 
ku 
prensa: 
Entidat Públiko Boneiru lo 
ta disponibel pa pregunta 
di prensa i entrevista pa 
proveé medionan di komu- 
nikashon ku informashon 
eksakto i pa pone énfasis 
riba nikashon di e sele- 


brashon akí. 
Huntu ku poblashon i 
tur habitante di Boneiru nos 
ta anhelá un selebrashon 
inspirativo i memorabel di 
Dia di Boneiru, kaminda 
nos ta selebrá nos forsa di 
kolaborashon i unidat i ka- 
minda nos ta suprayá balor 
di nos komunidat diverso. 

nahe prinsipal di e serie 
ta un kabai ku ta papia 
ku a aparesé original- 
mente den storianan di 
Walter R. Brooks. 
Mister Ed ta un di e 
poko serienan ku a de- 
butá den sindikashon 
i skohé pa un ret im- 
portante pa orario di 


DUSHI TEMPU DI 
TELEVISHON 


Mister Ed ta un ko- 
media di situashon di 
televishon 
merikano 
produsí pa Filmways. 
E tabata den aire for 
di 5 di yanüari te ku 2 
di yüli 1961. Despues 
riba CBS for di 1 di òk- 
tober 1961 te ku 6 di 
febrüari 1966. Perso- 


Ku e seri aki mi ke hiba boso den tempu. Mi ke rekordá huntu ku esnan 
ku a lanta den añanan sesenta i setenta televishon di e tempu aya. Televi- 
shon “pretu ku blanku”. Tambe pa laga e generashon despues sera kono- 
sí ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


máksimo oudiensia. A 
filma tur e episodionan 
na pretu ku blanku. Ta 
trata aki di un total di 
143 episodio. 


Inisio 
E konsepto di Mister 
Ed show ta derivá for 
di un seri di relato kòr- 
tiku di e outor di mucha 
Walter R. Brooks, ku a 
kuminsá ku `The Talk- 
ing Horse ‘den e edis- 
hon di 18 di sèptèmber 
1937 den revista Liber- 
ty. Brooks ta mihó ko- 
nosí pa e seri di pa mu- 
cha ``Freddy the Pig, 
ku ta presentá animal- 
nan ku ta papia i inter- 
kambiá ku ser humano. 
Sekretario di Arthur Lu- 
bin, Sonia Chernus, a 
present'é storianan di 


Mister Ed 


Brooks i ta atribuí na 
desaroyo di e konsepto 
pa televishon. 
E konsepto di e show 
tin paresido di e pelíku- 
la di Francis `The Talk- 
ing Mule` den kua un 
persona ta papia ku un 
solo persona, loke ta 
provoká un variedat di 
aventura i frustrashon. 
E promé seis pelíkula di 
Francis (1950-55) Lu- 
bin a dirigí. E tabata ke 
un seri di televishon di 
Francis, pero e no por 
a haña e derechonan. 
Pa e motibu ei el a 
opta pa e storianan di 
Brooks pa televishon. 
George Burns kende 
tabata un komediante, 
a finansiá piloto di Mis- 
ter Ed. A filma esaki na 
su Estudio McCadden 
na Hollywood. Kosto 


pa eski tabata 70,000 
dòler. Scott McKay 
tabatin ròl di Wilbur 
. Jack Benny tambe 
tabata envolví tras di 
kortina. 
Lubin no por a bende 
e programa na un 
kadena, p'esei el a 
disidí di bende e pro- 
grama promé den sin- 
dikashon. El a logra 
di haña un identidat 
di spònser úniko pa 
e programa na mas 
ku 
100 
stashon.E 
produkshon 
a 
ku- 
minsá na novèmber 
1960. Lubin no a dirigí 
e promé episodionan 
debí ku e tabata tra- 
hando na Oropa riba 
un pelíkula. E promé 
26 episodionan a kai 
den bon tera i CBS a 
kontinuá ku e serie. 

Tonchi, pueblo a koperá 
bon ku Tuti. Tremendo 
Awèl si, nos hendenan ta 
kumplidó ora di duna un man 

E misterio de la Iglesia 
Den Santa Skritura nos ta topa 
ku hopi imágen i figura pa rev- 
elá e Misterio di Iglesia. 
* Iglesia ta E Pueblo di 
Dios: E asamblea nobo ku ta 
resultá di Pentekòster e ta e “ 
pueblo nobo” ku ta nase di e 
Aliansa Nobo realisá i seyá ku 
e Sanger di Kristu. (Cf. 1Kor 
11,25). E ta e Pueblo Nobo ku 
ta hasié universal; e Spiritu pri- 
mintí na tur kriatura. 
* Iglesia ta E Kurpa di 
Kristu. Den e pueblo aki Dios 
a konsedé nos pa partisipá di 
su Spiritu i e mesun Spiritu ta 
esun ku ta forma nos di man- 
era místiko den e Kurpa di 
Kristu; dor di Boutismo nos ta 
forma ku Kristu; dor di Eukaris- 
tia, nos ta elevá na un komun- 
ion kuné (Cf. 1Kor 12,27) i 
entre nos (Rom 12,5). E Spir- 
itu ta esun ku ta uni nos i ta for- 
ma komo Kurpa di Kristu, 
pero kreando i manteniendo e 
diversidat di funshonnan, don- 
nan i karismanan, ku mester ta 
pone na servisio di e unidat di 
e propio Kurpa di Kristu. 


Iglesia Katóliko 


Di dos parti 


Iglesia 
primitivo 
E komunidat kristian di promé 
añanan, ta marka e figura es- 
ensial di loke Iglesia mester ta, 
kier men, hinter komunidat 
kristian i ta distinguí su mes dor 
di: 


· skucha i meditá Palabra 
di Señor; 
· parti e pan, misterio di 
morto i resurekshon di Kristu, 
presente den Eukaristia; 
· biba i ta huntu, formando 
un kurpa fásilmente visibel i 
identifikabel; 
· duna testimonio pa tur 
parti ku Hesus a resusitá i e ta 
e úniko Señor i Salbador; 
· dediká su mes na esnan 
pober i inválido, imitando su 
Señor, ku siendo riku a bira 
pober; 
· konfrontando i korigien- 
do ku amor e problemanan in- 
terno, segun e Spiritu; 


· asumiendo e apòstelnan 
e funshon i ministerio di ward- 
adónan. . 


Karakterístikanan 
En la Profeshon de Fe -nos 
“Kredo”- nos kristiannan ta 
papia di kuater atributo insep- 
arabel di Iglesia, ku ta indiká 
su rasgonan esensial i su mis- 
hon, segun e boluntat di Kris- 
tu. Nos ta bisa a serka di Ig- 
lesia ku ta: 


- UN. E tin un solo Señor, 
e ta konfesá un solo fe, e ta 
nasé di un solo Boutismo, e 
ta forma un solo kurpa, an- 
imá dor di un solo Spiritu, ori- 
entá na un úniko speransa na 
kua término ta superá tur di- 
vishon. 
- SANTU. Dios Santísi- 
mo ta su outor. Kristu su Es- 
poso, a entregá su mes pa nos 
pa santifik’é; e Spiritu di San- 


Batisá un mucha òf adulto 
ta un selebrashon litúrgiko den 
kua den ta usa vários elemen- 
to, pero talbes nos no puntra 
kua nifikashon tin kada un, akí 
nos ta bisa boso 
E lenguahe verbal, e pala- 
branan, lekturanan i kantikan- 
an di e selebrashon di e bout- 
ismo ta ekselente, abundante i 
fásil pa komprendé, aunke sem- 
per mester di mas súplikanan. 
En kambio e lenguahe no 
verbal, di signonan, gestonan 
simbóliko i elementonan man- 
era awa, zeta òf lus, mester di 
un bon splikashon pa ser kom- 
prendé pakiko i ta ser usa i kua 
efektonan spiritual ta produsí 
den ken esun ta risibí ku fe. 
Ta kumbiní potenciar e si- 
gnonan aki pa deskubrí e real- 
idatnan spiritual ku ta nifiká i ta 
realisá realmente. E signonan 
aki mester ta outéntiko, berda- 
dero i no fiktisio, «adaptá na e 
kapasidat di e fielnan i den gen- 
eral, no mester ta hopi splikas- 
hon» (SC 34). 
Elemento ku ta usa den 
boutismo 
Den boutismo ta usa, ade- 
mas di awa: e olio di katekú- 
meno, krisma, i paña blanku 
i e bela sendé. Nan ta si- 
gnonan ku ta simbolisá realidat- 
nan spiritual. 
Awa ta e materia prinsipal 
di boutismo. Olio di katekúme- 
nonan ta rekordá e zeta ku nan 
ta duna, komo un masashi e 


atletanan promé pa kompetí, 
pa ta fuerte, ágiles i alegre. 
San Pablo ta kompará e 
kristian ku e koredor ku ta kore 
ku distansia largu i e atleta 
gladiador ku ta compite pa 
yega e meta i vense. Tin di ser 
fuerte pa sigui e kaminda di 
Kristu, sin deskurashá, super- 
ando e tentashonnan ku ke 
desviá a lo largu di bida (cf 2T 
4,7). 
E olio apliká aki den e 
pechu ta manera un eskudo 
ku ta rechasá e demoño i ta 
defendé e fe. Tur loke ta ser 
simbolisá den bèrdat i a lo lar- 
gu di henter e bida ta bai 
hasiendo e efikas. 
E krisma ta e olio perfumá, 
ku e obispu ta konsagrá en 
Pasku di Resurekshon, ku ta 
sirbi pa konsagrá i marka e 
kristian komo persona sagra- 
do, pertenesiente na e famia di 
Dios. 
Nan ta bisa na ungi ku kris- 
ma: «Spiritu Santo ta 
konsakr’é ku e krisma di sal- 
bashon p’asina ku ki ta drenta 
na forma parti di su pueblo i 
sea pa semper miembro di 
Kristu, saserdote, profeta i ref» 
(RB 17). 
Ta us’é den boutismo, kon- 
firmashon, i ordenashon saser- 
dotal. Den ekspreshon teológi- 
ko ta bisa ku e ta «imprimí kar- 
akter», ke men, e ta marka, 
seya pa semper, ta pesei nan 
ta sakramentonan irrepetibles. 


E bisti blanku tin biaha no 
ta mas ku un paña chikí riba 
e kabes. Pa ekspresá su sen- 
tido e lo ser un bistí nobo òf 
túnica blanku. Ta rekordá e 
túnicas blanku ku esnan ku 
tabata esnan batisá den 
Pasku di Resurekshon den e 
promé tempunan di kristian- 
ismo. 
E ta simbolisá limpiesa 
i dignidat di bida ku ta hiba 
e kristian yuda dor di e pala- 
bra i ehemplo di djE. «Todos 
los que estáis bautizados es- 
táis revestidos de Cristo. 
Ya no tin distinshon di hudiu, 
ni di griego: ni di siervo, ni de 
liber; ni di hòmber, ni di 
muhé» (Gal 3, 27.28). 
Kristu, lus di mundo 
E bela sendé ta ser en- 
tregá na e madrina i padrino i 
ta ser rekordá i ta duna e ka- 
pasidat pa hasi ku Kristu, ku 
ta e lus di mundu, ta iluminá 
ku fe e ihá pa medio di su 
palabranan, ehemplonan i 
yudansa. 
E kompromiso di e mad- 
rina i padrino ta mashá serio, 
pues nan mester tin biahanan 
si mayornan, si ta nesesario, 
den lo material i spiritual 
p’asina ku nan ihánan ta man- 
tené e fe. 
Pa monseñor Francisco 
Pérez González, arsobispu 
di Pamplona i obispu di 
Tudela 


Bo sa kua ta nifiká e elementonan di Boutismo? 


tidat ta anim’é, maske e ta 
formá dor di pekadornan. Den 
e santunan su santidat ta bria; i 
den Maria ku ta ya e entera- 
mente santu. 
- KATÓLIKO. Kier men 
UNIVERSAL. E ta anunsiá to- 
talidat di fe, e ta hiba den su mes 
i ta atministrá e plenitut di e 
medionan di salbashon; e ta 
mandá pa tur pueblo; e ta dirigí 
su mes na tur hende; e ta abarká 
tur tempu; e ta pa su propio 
naturalesa, misionero. 
- APOSTÓLIKO. E ta ed- 
ifiká riba fundeshi sólido: “e 
diesdos apòstelnan di Kristu”, 
e ta indestruktibel; Hesus a pri- 
mintí “i sa ku Mi ta ku boso 
tur dia, te na fin di mundu” 
(Mt. 28,20) ta mantené su mes 
di forma infalibel den e bèrdat; 
Kristu ta gobern’é pa medio di 
Pedro i demas apòstelnan, pre- 
sente den su susesornan, e 
Papa i e Kolegio Episkopal (di 
Obispunan). 


Su 
miembronan 
San Pedro ta bisa: “boso ta e 
pueblo eskohí, saserdotenan 
real, un nashon konsagrá na 
Dios” (1 Pe 2,9). Kristu ora El 
a ser untá dor di E Tata ku Spir- 
itu Santu a keda instituí komo 
Saserdote, Profeta i Rei. 
Kristu a komuniká e mesun 
huntamentu di Spiritu Santu na 
pueblo fundá dor di djE, ko- 
mbèrtiendo esaki den pueblo 
mesiániko hasiendo e partísipe 
di su dignidat i mishon. Kada 
miembro de la Iglesia, dor di su 
Boutismo el a ser kombertí den: 


· SASERDOTE: E ta un 
saserdosio komun di fielnan, pa 
kua nos tur ta yamá na perfek- 
shon di santidat, ta ehersé 
atraves di orashon, ofrenda di 
su mes, testimonio ku e ta duna 
Kristu. E ta alimentá i ta ek- 
spresá su mes den partisipas- 
hon di sakramentunan. 
· PROFETA: E pueblo di 
Dios ta partisipá di e karakter i 
mishon profétiko di Kristu, 
dunando testimonio di djE ku 
su bida di fe i amor. Den Iglesia 
ta keda e testimonio di e 
Apòstelnan ku nan a transmití 
na nos loke nan a mira i tende. 
Pa duna e testimonio aki, e 
Spiritu di e Bèrdat ta promové 
i sostené den hinter e pueblo e 
sentido sobrenatural di fe, ku 
esun ku bou di direkshon di e 
Magisterio Eklesial, ta akseptá 
e Palabra, ta uni esaki inevita- 
blemente na e fe transmití, ta 
profundis’e ku huisio rekto, ta 


aplik’é na su bida i ta plam’é 
na otronan. 
· REI: Kristu ta rei i 
Señor di Universo, pasobra 
dor di tabata obediente has- 
ta te na morto i a bira sirbidó 
di tur hende, El a keda alsá 
dor di Tata ku a someté tur 
kos. Kristu a komuniká e 
poder aki na su disipelnan 
p’asina ku nan tambe tabatin 
disponibilidat di un libertat 
soberano i lo a vense e reino 
di piká. E kristiannan ta 
ehersé nan realesa sirbiendo 
Kristu den nan rumannan, 
prinsipalmente den esnan mas 
pober i den nesesidat. 


Unidat i diversidat 
E Pueblo di Dios ta un i úni- 
ko, tur su miembronan tin e 
mesun dignidat, ya ku nos tur 
a bolbe nase dor di e mesun 
Boutismo. Ta p’esei den Ig- 
lesia no tin diferensia pa ra- 
sonnan di rasa, nashonalidat, 
sekso o kondishon sosial 
(Cf. Gal 3,28). 
Sin embargo Spiritu San- 
tu ta repartí entre e úniko Ig- 
lesia, un diversidat di donnan 
i karismanan ku ta kapasitá 
pa distinto ministerio i aktiv- 
idatnan. Spiritu Santu ta mus- 
tra su presensia den tur krey- 
ente na un òf otro manera na 
benefisio di nan tur. (1Kor 
12,7). 
Asina, algun a risibí e gra- 
sia i mishon di ser maestro, 
atministradornan di e miste- 
rionan i wardadónan di otro- 
nan den nòmber i outoridat 
di Kristu. Ta Obispunan, 
Saserdotenan i Diákono, 
ta esnan ku nos konosé 
komo “herarkia di Iglesia”. 


Otronan, e laikonan, a 
ser yamá pa ehersé e mishon 
di e Pueblo di Dios den e 
mundu pa transform’é for di 
paden, komo “is di mansa”. 
Otronan, esnan konsagrá, a 
risibí e vokashon di konsagrá 
hinter nan bida na e Reino di 
Dios, imitando e konsehonan 
evangéliko, e bida di Hesus, 
mediante kastidat, pobresa i 
obediensia. 
Den kualkier estado di 
bida, Spiritu Santu ta repartí 
ademas gran kantidat di 
karismanan spesial, per- 
sonal o kolektivo, pa sobre- 
bibí na e nesesidatnan 
konkreto di e Pueblo di Dios. 
Esaki ta e donnan o grasian- 
an di Spiritu santu ku tin un 
utilidat eklesial, nan tei pa ed- 
ifikashon di Iglesia, pa e bon 
di hende i pa nesesidatnan 

ARUBA 
HULANDA 


DENDERMONDE 
– 
Un barku di karga Hulan- 
des a senk den Schelde na 
Dendermonde, media Bel- 
gikano ta skirbi. Servisio di 
yudansa ta buskando e kap- 
itan, komo e úniko persona 
ku tabata na bordo. 
E barku di 50 meter di 
largura tabata kargá ku 
klenku. A para e tráko 
marítimo te en todo kaso 
djamars mainta. 
E kapitan pèrdí, se- 
gun media Belgikano, ta 
un hòmber di Charleroi. 
Servisionan di yudansa ta 
buskando e hòmber ku he- 
likòpter den aire i na tera ku 
kachó i agentenan polisial i 
riba awa ku barku i Brant- 


Servisionan di ayudo ta buskando e kapitan 
Barku di karga a senk 


wer. 
Bou di awa ta difísil, e 
burgemeester interino di 
Dendermonde, Dirk Ab- 
beloos, a bisa. E koriente ta 
muchu fuerte. P’esei e ser- 
visionan di ayudo ta trata pa 
lokalisá e barku. Momentu 
ku awa ta abou, sambuy- 
adónan di Brantwer por bai 
mira sí ta haña e hòmber. 
Banda di kuartu pa 
diesun di mainta un siklista 
banda di Schelde a mira 
un barku ku tabata senk. 
El a informá e servisionan 
di yudansa. Momentu ku 
esakinan a yega na e sitio, 
nan no mira nada mas di 
e barku. E lo mester a bai 
hopi lihé, segun Abbeloos. 


HULaNDa – Gabinete 
ta laga hasi investigashon 
na e limitashonnan di kom- 
pra pa pakus, manera super- 
market, farmasia i e kadena 
di elektrónika. Fabrikan- 
tenan i suministradónan lo 
ta stroba e pakusnan akí pa 
nan hasi nan kompra tras 
di frontera, dor di kua po- 
siblemente konsumidónan 
ta sali mas karu. Minister 
demishonario di asuntunan 


Gabinete ta investigá diferensia di preis 
Mesun produkto ku otro preis tras di frontera 


ekonómiko, 
Adriaansens, 
den un reakshon riba petis- 
hon di e konseho di pakus 
nashonal i MKB-Neder- 
land, Centraal Bureau voor 
Levensmiddelenhandel 
(CBL) i Raad Nederlandse 
Detailhandel (RND), a laga 
sa ku ta bai hasi investi- 
gashon. 
Segun e organisashon- 
nan di interes, produktor- 
nan ta pone limitashon riba 


e distribushon pa detayista. 
Dor di esaki e pakusnan 
ta haña nan obligá pa hasi 
nan kompranan den un si- 
erto área, òf serka un part- 
ner spesíko i no por hasi 
kompra semper kaminda e 
preisnan ta mas faborabel. 
E limitashonnan di en- 
trega por kondusí na dife- 
rensia di preis entre dife- 
rente pais miembro di 
Union Europeo, loke lo 


benesiá tantu e konsum- 
idó komo e detayistanan. 
P’esei e organisashonnan 
di interes ta boga ku mester 
prohibí esaki. 
Hulandesnan ku ta biba 
pegá ku frontera ku Ale- 
mania, hopi biá ta hasi na 
kompra na Alemania, paso- 
bra un kantidat di produkto 
ta mas barata. Un liter di 
cola na Hulanda na e mo- 
mentu akí ta kosta un 1,50 
euro asina, miéntras mesun 
produkto, miéntras mesun 
cola na e kadena di super- 
market Edeka na Alemania, 
ta kosta 1,07 euro. Tambe 
produktonan manera pas- 
ta di chukulati, kèchup i 
zjampo, na Alemania ta 
mas barata. For di un inves- 
tigashon di Komishon Eu- 
ropeo na 2022, a resultá ku 
konsumidónan en total por 
ekonomisá 14,1 miar euro 
sí eliminá e limitashonnan 
di kompra. Esaki ta resultá 
ku e konsumidó direkta- 
mente ta probechá di preis 
mas abou i ku pakusnan no 


ta tuma un márgen èkstra. 
Loke tambe ta hunga 
un ròl, ta sierto regulashon 
Europeo. Na Europeo e 
teksto di e produkto mes- 
ter ta riba e etikèt, mester 
ta komprendibel pa e kon- 
sumidó den e pais kaminda 
ta bende e produkto. Asina 
anteriormente e aña akí e 
supermarket online Picnic 
a bini den notisia pasobra 
e tabata bende un variante 
Aleman mas barata di al- 
gun produkto. E empresa 
por hasi esaki solamente sí 
a adaptá e etikètnan na Hu- 
landes. 
Dor di reglanan pa 
etikèt, fabrikantenan pa tra- 
ha diferente vershon di nan 
produktonan pa kada pais 
di Union Europeo, kaminda 
nan por bende nan produk- 
tonan. Lòs di eventual limi- 
tashonnan ku ta pone pa 
distribidónan, dor di regla- 
nan pa etikèt ta difísil pa 
importá mesun produkto 
for di otro paisnan di Union 
Europeo. 

ARUBA 
KORSOU 


W I L L E M S T a D 
-- Djabièrnè atardi 4 di 
ougsts a tuma lugá na 
Manrique 
Capriles 
na 
Scharloweg, 
un 
evento 
durante kua, dilanti di un 
grupo selektivo di invitado, 
e CEO saliente, illem da 
Costa Gomez, a pasa mane- 


Manrique Capriles ta hasi traspaso di maneho diario 


ho di e empresa pa Michael 
de Koning komo e CEO 
nobo. 
A realisá e akto di un 
forma simbóliko den kua 
da Costa Gomez a pasa un 
antorcha sendé pa de Kon- 
ing. Ku e evento a selebrá 
alabes e echo ku Manrique 


Capriles ta den su di 100 
aniversario i na luna di òk- 
tober awor ta kumpli 101 
aña di eksistensia. 
Na 1922 a funda Man- 
rique Capriles i ta entre 
e empresanan di mas aña 
na Kòrsou. E empresa ta 
konosí komo agente i em- 
presa di benta por mayor, di 
produktonan farmaseutiko i 
medisinal i tambe artíkulo- 
nan kosmétiko di markanan 
konosí . E empresa tin op- 
erashon alabes na Aruba. 
Da Costa Gomez, duran- 
te di su diskurso a bisa ku 
Manrique Capriles ta parti 
di e ret di kuido di salú na 
Kòrsou i Aruba. “Meta di e 
ret akí ta pa mehorá kalidat 
di bida di e pashènt, popu- 
larmente yamá awendia e 
kliente. E ret ta konsistí di 
vários partisipante manera 
entre otro Gobièrnu, SVB, 
Inspekshon di Salubridat 
i Medisina, hòspitalnan, 
dòkternan, botikanan etc.” 
Mas aleu Da Costa Go- 


mez a bisa ku na su opinion 
no tin un maneho general 
pa e ret di kuido di salú. 
Kada entidat ta move riba 
su propio kaminda i tin su 
propio agènda den kua hopi 
biá no ta tene kuenta ku e 
otronan ku tambe ta parti 
di e ‘ret. Esaki hopi biá ta 
trese frikshon entre e dife- 
rente entidatnan, desakue- 
rdonan ku asta mester bai 
Korte pa purba solushoná. 
Ta nota ku e kalidat di bida 
di e kliente mes no ta esun 
ku ta bin na promé lugá. 
Da Costa Gomez a hasi 
un yamada na tur partisi- 
pante den e ret di kuido di 
salú pa ban manehá e ret 
huntu pa medio di mihó ko- 
munikashon ku otro. Ban 
traha riba solushonnan ino- 
vativo i duradero ku mester 
pèrkurá pa mihó kalidat di 
bida di nos klientenan. Fi- 
nalmente esei mester ta e 
meta ku mester keda pone 
dilanti. E CEO nobo di 
Manrique Capriles, Mi- 


chael Mike’ de Koning, na 
su turno a gradisí Da Costa 
Gomez i tambe Neetje van 
der Veen, kende huntu ku 
e personal di Manrique 
Capriles, a traha ku alma 
i kurpa pa salbaguardiá 
eksistensia di e kompania 
i ku último añanan a bolbe 
kuminsá hasi ganashi, tantu 
na Kòrsou, komo na Aruba. 
“Nan a pone un base sólido 
riba kua mi persona, komo 
e CEO nobo i mi tim di ko- 
laboradó lo sigui bòrda riba 
dje.” 
Manrique Capriles ta 
propiedat di yunan di Bart 
Moulijn, kende a fayesé na 
2018. Moulijn pa vários aña 
a traha den kolaborashon 
estrecho ku Carol Capriles 
kende na aña 2008 a sali di 
MC Group. 
Banda di benta por 
mayor di produktonan me- 
disinal, aktualmente e kom- 
pania ta dediká tambe na 
benta i lease di aparatonan 
pa hasi diagnóstiko. 


WILLEMSTaD 
-- 
Servisio pa Obra Públiko, 
O, ta anunsiá ku entrante 
djabièrnè 4 di ougsts ta 
laga drecha e lusnan di 
tráko na krusada Schot- 
tegatweg NoordSusant- 
weg. 
Trabounan ta kuminsá 
for di mitar di nuebe di 
mainta. Ta spera ku e lus- 
nan ta bèk den funshon pa 
e siman akí djárason 8 di 
ougùstùs. 
Na momentu ku ta tra- 
hando na e lusnan, e lus- 


Ta drecha lusnan di tráfiko 


nan di tráko na altura 
di Schottegatweg Noord 
instonChurchillweg, 
tambe ta kai afó, debí ku 
nan ta sinkronisá ku e 
lusnan na krusada ku Suf- 
santweg. 
Kontratista DCG-SER- 
VICES ta ehersé e trabou- 
nan akí. Outo a dal den e 
poste i esaki a sker. 
O ta pidi tur outomo- 
bilista pa kore ku èkstra 
koutela na e krusadanan 
aki, miéntras ku ta laga 
drecha e lusnan di tráko. 


WILLEMSTaD 
-- 
E departamentu di ins- 
pekshon 
ekonómiko 
di 
Ministerio di Desaroyo 
Ekonómiko, MEO, diari- 
amente ta ehekutá kontròl 
ekonómiko i kontròl di 
kalibrashon na Kòrsou. E 
meta di e trabounan di e 
departamentu akí ta pa fre- 
na inashon i protehá tantu 
e provedó komo e konsum- 
idó. 
Bou di e tareanan di 
kontròl 
ekonómiko, 
e 
tim ta kontrolá establesi- 


Pa promé mitar di 2023 
Sifra di kontròl ekonómiko 
mentunan riba entre otro 
indikashon di preis riba 
produkto, kumplimentu ku 
e ordenansa di establesi- 
mentu, preis di produkto i 
servisio regulá pa Gobièr- 
nu i kontròl riba orario di 
operashon. 
E sekshon di kalibrashon 
den e departamentu di in- 
spekshon ekonómiko, ta 
ehekutá kontròl riba peso, 
midí i instrumèntnan ku ta 
midi i pisa pa uso komer- 
sial, por ehèmpel pòmpnan 
di gasolin i balansa den su- 


permerkado, toko i botika. 
Kontròl di tantu ins- 
pekshon ekonómiko komo 
kalibrashon ta sosodé dia- 
riamente, segun un skema 
di planikashon anual di e 
departamentu, pero tambe 
a base di posibel keho di 
komunidat ku e departa- 
mentu ta risibí. 
For di Yanüari te ku yüni 
2023, e tim di inspekshon 
ekonómiko ya a ehekutá 
un total di 1.37 kontròl 
ekonómiko i 1.101 kontròl 
di kalibrashon. 

ARUBA 


ORaNJESTaD -- Pres- 
encia di oran van der Sloot 
riba teritorio Mericano ta 
loke autoridadnan di e pais 
tabata spera pa nan dal 
nan pasonan. Aworaki kier 
bay den un deal cu van der 
Sloot pa e confesa su cri- 
men cometi na 2005 Esaki 
ta motibo di supuesto ne- 
gociacion “secreto” cu e 
abogadonan di oran van 
der Sloot p’e yega na un 
acuerdo. Asina e fuentenan 
cercano n’e investigacion 
a duna di conoce mientras 


ORaNJESTaD -- Dia- 
domingo marduga polis a 
bay pazuid di e rotonde na 
Bubali, unda un auto a ac- 
cidenta. Tawata den careda 
di 3:20, momento cu polis a 
yega y ta topa cu un Dodge 
Caravan color cora. 
Den e auto dos cabayero 
bastante bebi. E auto a bay 


ORaNJESTaD -- Di- 
adomingo marduga den 
careda di 3’or polis a bay 
ariba e caminda di Turib- 
ana, pa un auto cu a dal 
contra un palo di luz. Na 
yegada polisnan a topa cu e 
chaueur di un Mitsubishi 
Lancer den e auto sinta. 
Na e sitio nos a compro- 
nde cu e vehiculo tawata 
bayendo direccion zuid, 
momento cu pa un of otro 
motibo e lo a dal contra 


Husticia Mericano kier Joran confesa a cambio di reduccion di castigo 


cu den e corant Hulandes 
Telegraaf e informacion aki 
tambe a bini dilanti. 
Loke ta den wega awor 
aki den e supuesto acuerdo 
di culpabilidad ta pa oran 
duna un confesion comple- 
to di su rol den loke cu a 
pasa cu Natalee Holloway 
dia 30 di mei, 2005 y e e- 
torsion riba e mama y famia 
di e hoben aki na 2010. E 
Hulandes, entrega pa Peru 
na Merca na juni, lo ricibi 
si e acuerdo continua un 
pena reduci a cambio di un 


confesion. E ora no lo tin 
huicio cu hurado. 
Parti di e acuerdo ta cu 
Van der Sloot lo pasa den e 
famoso lie detector test’, 
o sea detector di mentira. 
E resultadonan di dicho 
prueba en realidad no ta un 
prueba legal, pero ta duna 
un indicacion di e veraci- 
dad di e declaracionnan y 
posibel confesion di Van 
der Sloot, segun Ministerio 
Publico di Alabama. Den e 
sistema hudicial Mericano 
ta normal cu e scalnan ta 


yega na un acuerdo cu e 
sospechosonan. Por lo gen- 
eral, ta haci esaki pa evita 
un huicio cu hurado, haci- 
endo e proceso mas largo y 
costoso. Den e caso di Van 
der Sloot, su abogadonan ta 
spera cu e lo ricibi un con- 
dena maimo di 20 aña di 
prizon, a cambio di un con- 
fesion, loke en parti ta igual 
n’e condena cu Van der 
Sloot ainda mester cumpli 
na Peru. Den e pais aki, 
Van der Sloot a ricibi 28 
aña di prizon p’e asesinato 


di Stephany Flores na 2010. 
Despues a añadi un conde- 
na pa traco di cocaina fo’i 
prizon. Na Peru, Van der 
Sloot mester keda tras di 
tralie te cu 2045. Si e acuer- 
do cu husticia Mericano no 
keda concretisa, ta bini un 
huicio cu hurado den algun 
luna pero pa e caso di e- 
torsion solamente. Despues 
di e huicio, Van der Sloot lo 
mester bay bek den prizon 
na Peru p’e bolbe Merca na 
2045 p’e cumpli su conde- 
na Mericano. 


Dos chauffeur burachi y alegre a boks cu auto 


pega contra un mata di 
kwihi, no tawata tin hende 
herida. Mirando cu no tin 
daño cometi na propiedad 
di otro hende, polis a yuda 
nan busca un takelwagen 
pa por a ranca e auto y bay 
cu esaki. 
No tawata tin detencion 
den e caso aki. 


Mitsubishi Lancer a dal contra palo di luz na Turibana 


acera parti links pa despues 
kita door di e movecion y 
bay termina ta dal un palo 
di luz. 
Presencia di Elmar a 
wordo solicita, mirando cu 
e palo di luz a kibra(krak) 
y lo por cay den cualkier 
momento. Caminda a wor- 
do cera door di polis pa un 
rato. Daño material ta con- 
siderabel y no tawata tin 
hende den e accidente aki. 

ARUBA 
STATIA/SABA/ST. MAARTEN 


PHILIPSBURg 
– 
Minister di Salubridat 
Públiko, Desaroyo Sosial 
i Labor, Omar Ottley, ta 
kontinuá su esfuerso pa 
medio di e departamentu 
di desaroyo komunitario, 
famia i asuntunan hu- 
manitario, CDFHA, un 
departamentu dentro di e 
minister. 
Di akuerdo ku e min- 
ister su mandato, CDF- 
HA ta eksplorá diferente 
maneho di kolaborashon 
ku organisashon di gran- 
dinan, pa generá mihó 
komprendementu di nan 
sirkunstansianan, akseso 
pa grandinan i registrá ku 
e departamentu. 


Un aña ekstenshon programa ehersisio pa grandinan 


Kondusiendo for di e 
evaluashon, CDFHA a 
ehekutá un programa pi- 
loto di ehersisio di tres 
luna, fasilitá dor di Fit- 
ness Attitude pa organ- 
isashonnan di grandi. A 
proveé e seshonnan un 
biá pa siman pa kada or- 
ganisashon i un kantidat 
grandi di hende grandi a 
gosa di e seshonnan. 
Siguiendo e periodo di 
prueba, tabata determiná 
pa a base di feedback di e 
grandinan kaminda nan ta 
entusiasmá tokante e se- 
shonnan i e lidernan di e 
organisashonnan a pidi pa 
kontinuá ku e seshonnan. 
Un di e benesionan di 


seshonnan di ehersisio pa 
grandinan ta, pero no lim- 
itá, mehorá salú kardio- 
vaskular komo e promé 
kousa di morto prematuro 
i ataka di kurason, stroke, 
diabétis i hipertenshon. 
Den lus di e loke men- 
shoná, Minister Ottley, a 
haña ta esensial pa kon- 
tinuá ku e programa pa 
un aña. “E seshonnan akí 
ta korespondé bon ku e 
evaluashon ku e departa- 
mentu di servisio preven- 
tivo kolektivo, CPS, ak- 
tualmente ta kondusiendo 
pa loke ta trata malesanan 
no komunikabel, DCD.” 


PHILIPSBURg 
– 
Durante e temporada di 
orkan, 
pashèntnan 
ku 
malesa króniko manera di- 
abétis, hipertenshon, male- 
sa di kurason i otronan ku 
tin mester di dieta spesí- 
ko, ta keda rekordá pa sig- 
urá ku nan tin nan pakete di 
orkan, inkluso kuminda pa 
dos siman pa kontinuá ku 
nan dieta preskribí. 
E pashèntnan akí mester 
tin èkstra remedi na man i 
kontinuá usa nan manera 
preskribí dor di nan dòkter 
di kas, òf otro spesialista 
durante i despues di orkan. 
E temporada di orkan 


Rekordatorio pa pashèntnan króniko 


akí, meskos ku esnan ante- 
rior, no ta predikabel. Sin 
e abilidat pa pronostiká òf 
evitá orkan, ta kurashá e 
komunidat pa ta kla i pre- 
pará i tin tur produkto im- 
portante i nesesario na man, 
wardá na un lugá seif. 
E departamentu di ko- 
munikashon i Sint Maarten 
Medical Center a krea un 
servisio públiko di anunsio 
di video i radio, PSA, ku e 
meta pa rekordá e komuni- 
dat ta pa prepará i tur mo- 
mentu tin kuminda nesesa- 
rio i remedi promé ku inisio 
di e temporada di orkan. 


PHLIPSBURg – E 
ministerio di VROMI du- 
Kantidat grandi piská morto 


rante n di siman tabata 
okupá kordinando e es- 
fuerso pa kita un kantidat 
grandi di piská morto den 
e kanal ku ta konektá e 
saliñanan di awa dushi ku 
salu. 
E motibu di morto di 
e piskánan no ta konosí. 
Durante añanan momentu 
ku ta konfrontá ku kay- 
ente eksterno, awa ta bira 
desoktiká loke ta kondusí 
na morto di piská. 

KRaLENDIJK – Dia 
di ougsts último Fun- 
dashon Historiko Kultural 
FuHiKuBo a kumpli 25 aña di eksistensia 


Boneriano (FuHiKuBo) a 
kumplí bintisinku aña di 
eksistensia. FuHiKubo a 


keda fundá riba dia 6 di ou- 
gustus 1998. Durante e bin- 
tisinku aña aki FuHiKuBo 


a dokumentá, kolektá i pro- 
tehá e herensia di Boneiru. 
FuHiKuBo a dokumentá 
historia oralvisual entrev- 
istando diferente persona 
den programa di radio i tele- 
vishon. Un di e program- 
anan balioso ta e programa 
di televishon Herensia ku ta 
enfoká riba historia, tin mas 
di 1500 programa grabá. 
Den e programa Herensia 
ta kombersá ku personan- 
an di edat 70 tokante nan 
bida, eksperensia, kustum- 
ber di ántes i diferente otro 
informashon balioso. 
Aparte 
di 
doku- 
mentashon, FuHiKuBo a 
kolektá diferente dokumen- 
to, buki, imágen, video, 
oudio i artefaktonan tangi- 
bel i intangibel i hopi mas. 
E fruta di esaki ta ku awe 
FuHiKuBo tin un archivo 
impreshontante i ta spesial- 
isá riba e tereno di elemen- 
tonan kultural i históriko. 
FuHiKuBo ta kere tambe 
den promoshon di nos his- 


toria i kultura. Algun bes 
pa aña ta organisá kaminata 
informativo I kurso di his- 
toria. 
Na vários okashon FuHi- 
KuBo a duna presentashon 
na diferente delegashon 
for di Hulanda i tambe na 
Famia Real. 
Na aña 2020 FuHiKuBo 
a keda akreditá pa UNES- 
CO komo un NGO ku ta 
kontribuí I salbarguardiá e 
patrimonio kultural intangi- 
bel di Boneiru. 
Ku e kambionan grandi 
ku ta tumando lugá último 
aña na Boneiru mas i mas ta 
sinti e balor i nesesidat pa 
aún mas protegá Boneiru 
su historia i kultura. FuHi- 
KuBo su mishon ta keda 
pa dokumentá, promové i 
protehá e herensia kultural, 
natural i históriko di Bo- 
neiru i komo vishon ta pa 
ku e herensiapatrimonio di 
Boneiru ta salbarguardiá I 
ta aksesibel pa generashon- 
nan di futuro. 

Algun persona hopi alegre, kombersando mainta den Vanden Tweel Supermarket. Nan tabata papia riba diferente tópiko. Ta hendenan di dife- 
rente rango den komunidat. Penshonado, èks polis, polítiko, hende ku a laborá hopi aña den gobièrnu i mas. Pues, nan kombersashon por ta 
hopi amplio. Ta un sitio masha gustá pa hopi hende último añanan. E hendenan ta reuní i kome bebe algu, miéntras otronan ta hasi kompra den 
e supermerkado. Tin algu ku ta atraé e hendenan, pone ku tur momentu e stulnan ta okupá. Kaminda tin vibrashon positivo, semper ta atraktivo 
pa hende ta presente. 


Sitio ku ta atraé hende pa distraí 


